User:Saraherosenbaum/sandbox

Sarah Sandbox - Utviklingsplan for global helse: Norge i verden Helsebiblioteket

Bakgrunn


Helsetjenesten og folkehelsen i Norge blir i økende grad påvirket av internasjonale trender og utfordringer, og det vil oftere være nødvendig å finne felles løsninger sammen med andre land. Mange lav- og mellominntektsland søker partnerskap for å løse store helseutfordringer. FNs bærekraftmål for 2030 setter ambisiøse mål for globalt samarbeid, og utveksling av kunnskap og kompetanse kommer til å bli enda viktigere enn før. Folkehelseinstituttet vil bidra med ny kunnskap om hvordan internasjonale helseutfordringer kan løses, både i Norge og Europa, og i land der utfordringene er størst. Vi vil prioritere innsats der vi har ekspertise nasjonalt, og vil særlig prioritere beredskap, digitalisering og kunnskapsstøtte til beslutningstakere. Utviklingsplanen er først og fremst et dokument vi bruker internt for å samle fagmiljøene ved Folkehelseinstituttet om noen felles prioriteringer på arbeidsfeltet global helse, innenfor rammen av instituttets oppdrag fra Helse- og omsorgsdepartementet. Utviklingsplanen har et langsiktig, strategisk perspektiv og vil bli oppdatert ved behov.

Viktige eksterne føringer
Våre valg påvirkes av norske myndighetenes prioriteringer innen helse, forskning, utenrikspolitikk, utviklingssamarbeid og humanitær innsats. I tillegg utgjør Verdens helseorganisasjons arbeidsprogram, FNs bærekraftmål og EUs føringer viktige rammer for oss.

Mål for global helse
Folkehelseinstituttet skal bidra til bedre helse globalt og analysere hvordan internasjonale trender vil påvirke helse i Norge. De tre overordnede målene våre er i tråd med Verdens helseorganisasjons arbeidsprogram for 2019-2023: 1.	Styrke Norges innsats for universell helsedekning 2.	Styrke helsesikkerhet, beredskap og helse i kriser 3.	Styrke kunnskap om folkehelse og helsefremmende tiltak

MÅL 1: Styrke Norges innsats for universell helsedekning
FHI vil:
 * Levere godt kunnskapsgrunnlag til beslutningstakere i lav- og mellominntektsland og til globale prosesser.
 * Utvikle nye digitale verktøy og registerløsninger som understøtter helsesystemers evne til å tilby universell helsedekning.
 * Bidra til å sikre riktig dokumentasjon og bruk av medisinske virkestoffer.
 * Produsere kunnskap som fremmer universell helsedekning (UHC) og synergier med andre prioriteringer i global helse

MÅL 2: Styrke helsesikkerhet, beredskap og helse i kriser
FHI vil:
 * Styrke overvåking av smittsomme sykdommer og implementering av det internasjonale helsereglementet (IHR) i lav- og mellominntektsland.
 * Bidra til nye digitale løsninger som kan fylle behovet for helsedata i sårbare situasjoner
 * Bidra til ny kunnskap om miljøfaktorer, risikoreduksjon og helse i global kontekst
 * Bidra i kampen mot antimikrobiell resistens globalt

MÅL 3: Styrke kunnskap om folkehelse og helsefremmende tiltak FHI vil:


 * Bidra til mer kunnskap om selvmord og forebygging av psykiske lidelser i lav- og mellominntektsland
 * Bidra til styrket forankring og institusjonalisering av folkehelsefunksjoner i lav- og mellominntektsland
 * Bidra i arbeidet for å redusere motstanden mot vaksine og motvirke synkende vaksinasjonsdekning.
 * Bidra til økt kunnskap om barn og ikke-smittsomme sykdommer i LMIC
 * Bidra til økt kunnskap om globale forskjeller i sykdomsbyrde
 * Bidra til større bevissthet om helsevalg blant barn og unge
 * Styrke rollen som kunnskapsleverandør for norske myndigheter på global helse-feltet

Virkemidler for å oppnå målene
FHI samarbeider med partnere på landnivå og internasjonalt. Prosjektene gjennomføres i stor grad sammen med universiteter, andre folkehelseinstitutter, organisasjoner, WHO og helsemyndigheter i partnerland. Aktivitetene i global helse er i stor grad finansiert av søknadsbaserte midler fra Norad, Forskningsrådet, EU, WHO og Verdensbanken, men vi har også aktiviteter som er finansiert over instituttets budsjett fra Helse og omsorgsdepartementet. learning Category: critical thinking Category: learning Category: health education Category: critical thinking skills